title: 2013/606/EU: Europa-Parlamentets afgørelse af 17. april 2013 om decharge for gennemførelsen af budgettet for Den Europæiske Politienhed for regnskabsåret 2011#Europa-Parlamentets beslutning af 17. april 2013 med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Politienhed for regnskabsåret 2011

text:
               16.11.2013

               DA

               Den Europæiske Unions Tidende

               L 308/313

         EUROPA-PARLAMENTETS AFGØRELSE
   af 17. april 2013
   om decharge for gennemførelsen af budgettet for Den Europæiske Politienhed for regnskabsåret 2011
   (2013/606/EU)
   EUROPA-PARLAMENTET,

               —

               der henviser til det endelige årsregnskab for Den Europæiske Politienhed for regnskabsåret 2011,

               —

               der henviser til Revisionsrettens beretning om årsregnskabet for Den Europæiske Politienhed for regnskabsåret 2011 med Politienhedens svar (1),

               —

               der henviser til Rådets henstilling af 12. februar 2013 (05753/2013 — C7-0041/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Rådets afgørelse 2009/371/RIA af 6. april 2009 om oprettelse af Den Europæiske Politienhed (Europol) (4), særlig artikel 43,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0083/2013),

               1.

               meddeler direktøren for Den Europæiske Politienhed decharge for gennemførelsen af Politienhedens budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Den Europæiske Politienhed, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 388 af 15.12.2012, s. 187.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 121 af 15.5.2009, s. 37.

      (5)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Politienhed for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for Den Europæiske Politienhed for regnskabsåret 2011,

                  —

                  der henviser til Revisionsrettens beretning om årsregnskabet for Den Europæiske Politienhed for regnskabsåret 2011 med Politienhedens svar (1),

                  —

                  der henviser til Rådets henstilling af 12. februar 2013 (05753/2013 — C7-0041/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Rådets afgørelse 2009/371/RIA af 6. april 2009 om oprettelse af Den Europæiske Politienhed (Europol) (4), særlig artikel 43,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0083/2013),

                  A.

                  der henviser til, at Den Europæiske Politienhed (herefter »enheden«), som ligger i Haag, blev oprettet ved Rådets afgørelse (2009/371/RIA),

                  B.

                  der henviser til, at Revisionsretten fastslår, at den havde fået rimelig sikkerhed for, at årsregnskabet for regnskabsåret 2011 er rigtigt, og at de underliggende transaktioner er lovlige og formelt rigtige,

                  C.

                  der henviser til, at 2011 var det andet år, hvori enheden har været finansielt i drift som et EU-agentur,

                  D.

                  der henviser til, at enhedens samlede budget for året 2011 var på 84 771 084,01 EUR mod 91 830 691,75 EUR i 2010, hvilket svarer til en nedgang på 7,69 %,

                  E.

                  der henviser til, at Parlamentet den 10. maj 2012 gav enhedens direktør decharge for gennemførelsen af enhedens budget for regnskabsåret 2010 (6), og i sin beslutning vedlagt dechargeafgørelsen bl.a.:

                              —

                              opfordrede enheden til at vedtage gennemførelsesbestemmelserne til vedtægten for tjenestemænd (og de tilhørende interne instrumenter) samt til at udarbejde en lærings- og udviklingsramme

                              —

                              opfordrede enheden til at inkludere en oversigt over planlagte indkøb i sit årlige arbejdsprogram, således at disse oplysninger kunne fungere som en »finansieringsafgørelse«, som påkrævet i henhold til rammefinansforordningens gennemførelsesbestemmelser

                              —

                              opfordrede enheden til at indføre præcise beskrivelser af de forskellige afdelingers og enheders roller og mål i enhedens missionserklæring,

                  F.

                  der henviser til, at enheden indgik en bygningsaftale med sin værtsmedlemsstat i marts 2011 og flyttede ind i sit nye hovedkvarter i juni 2011,

                  G.

                  der henviser til, at tilskuddet fra EU til enhedens budget for 2011 var på 83 469 000 EUR,

                  H.

                  der henviser til, at enhedens resultatopgørelse for 2011 viste en positiv saldo på i alt 6 938 170,36 EUR (efter fratrækning af vekselkursforskelle, der beløb sig til 10 632,56 EUR),

                  1.

                  mener, at der bør ske en yderligere afsøgning af elementer, der er fælles for enheden og Det Europæiske Politiakademi; gentager sin opfordring til Kommissionen om at forberede en omfattende konsekvensanalyse vedrørende en eventuel sammenlægning af de to agenturer med opstilling af fordele og ulemper, overvejelser om komplementariteten mellem enheden og Det Europæiske Politiakademi og potentielle synergier, og til at evaluere, hvorvidt en sammenlægning vil kunne medføre stordriftsfordele og optimering af resultaterne inden for grænseoverskridende samarbejde om bekæmpelsen af kriminalitet;

         Budgetmæssig og økonomisk forvaltning

                  2.

                  bemærker, at enheden i 2011 indgik forpligtelser for 99,1 %, 75 % og 95,1 % af de modtagne bevillinger under henholdsvis afsnit I (personaleudgifter), afsnit II (administrative udgifter) og afsnit III (driftsudgifter); bemærker, at enhedens gennemførelsesgrad for betalingsforpligtelser er på hhv. 96,8 % under afsnit I, 33,8 % under afsnit II og 47,1 % under afsnit III; noterer sig enhedens erklæring om, at udgifterne i forbindelse med det nye hovedkvarter har haft betydelig indvirkning på gennemførelsesgraden for afsnit II og III, som uden denne faktor ville være nået op på hhv. 53 % og 58 %; opfordrer ikke desto mindre enheden til at gennemføre særlige foranstaltninger for at forbedre sin budgetteringsprocedure og gennemførelsesgraden for betaling i forbindelse med administrative udgifter og driftsudgifter;

                  3.

                  noterer sig enhedens erklæring om, at den sparede 2,6 mio. EUR på sit bevilgede budget for 2011 ved at skære ned på antallet af møder i Styrelsesrådet og på oversættelsesomkostningerne og samtidigt moderniserede sine interne kapaciteter med henblik på at kunne imødekomme den øgede efterspørgsel efter enhedens tjenesteydelser;

                  4.

                  anerkender på baggrund af Revisionsrettens beretning, at det i 2010 var nødvendigt at annullere mere end 1,6 mio. EUR, og i 2011 at annullere 1,9 millioner EUR (9 % af de fremførte bevillinger fra 2010); bemærker endvidere, at niveauet af fremførsler af forpligtelsesbevillinger også i 2011 var højt, nemlig 4,2 mio. EUR (41 %) under afsnit II (administrationsudgifter) og 10,6 millioner euro (46 %) under afsnit III (aktionsudgifter); kræver, at enheden underretter dechargemyndigheden om de tiltag, der er gjort for at udbedre disse mangler, eftersom dette høje niveau af fremførsler og annulleringer vidner om vanskeligheder med planlægningen og/eller gennemførelsen af enhedens aktiviteter;

                  5.

                  bemærker i Revisionsrettens beretning, at niveauet for betalinger i forhold til forpligtelser var lavt, nemlig 34 % for afsnit II og 45 % for afsnit III; opfordrer enheden til at informere dechargemyndigheden om de foranstaltninger, den har truffet for at imødegå denne mangel, idet et lavt niveau for betalinger er i modstrid med budgetprincippet om etårighed;

                  6.

                  noterer sig Revisionsrettens beretning om årsregnskabet for enhedens pensionskasse (7) for regnskabsåret 2011 med pensionskassens svar; opfordrer enheden til at underrette Parlamentet om enhver afgørelse om pensionskassens fremtid;

         Aktiver

                  7.

                  anerkender ud fra Revisionsrettens beretning, at der er afdækket svagheder vedrørende den fysiske verificering og registrering af aktiver før og efter flytningen til det nye hovedkvarter; er endvidere foruroliget over, at forsikringskontrakterne ikke afspejler værdien af enhedens aktiver: bemærker, at nettoformuen inden flytningen var overforsikret med omkring 17 mio. EUR, mens den på tidspunktet for revisionen var underforsikret med omkring 21 mio. EUR;

         Valideringssystemet

                  8.

                  udleder af Revisionsrettens beretning, at regnskabssystemet ikke er blevet fuldstændigt valideret af regnskabsføreren, hvilket dog ikke berører regnskabernes rigtighed og lovlighed; glæder sig over den revision, som Kommissionens interne revisionstjeneste (IAS) foretog i 2011 af planlægnings- og budgetprocedurerne, og som bekræftede den positive udviklingstendens i denne henseende;

         Ansættelsesprocedurer

                  9.

                  bemærker ud fra Revisionsrettens beretning, at enheden burde kunne forbedre gennemsigtigheden af sin ansættelsesprocedure; anmoder enheden om at gøre nærmere rede for mulige mangler i forbindelse med dens ansættelsesprocedure; mener, at nogle af personalevedtægtens bestemmelser vil kunne udgøre en anseelig administrativ byrde;

         Finansforordningen

                  10.

                  anerkender ud fra Revisionsrettens beretning, at enhedens finansforordning er forankret i udførlige regler og procedurer, der er fastsat i enhedens gennemførelsesbestemmelser, endskønt disse bestemmelser endnu ikke er blevet vedtaget; opfordrer enheden til at underrette dechargemyndigheden om status vedrørende vedtagelsen af gennemførelsesbestemmelserne;

                  11.

                  glæder sig over IAS' revisionsrapport om planlægning og budgetlægning i enheden, som blev udarbejdet i 2011; bemærker anbefalingen om, at enheden bør præcisere, at tidsfrister går forud for andet; bifalder, at enheden har taget skridt til at imødekomme denne anbefaling;

         Intern revision

                  12.

                  minder om, at IAS foretog en revision i 2011 med det formål at vurdere, hvorvidt enhedens interne system for planlægnings- og budgetprocedurer var tilstrækkeligt og funktionsdygtigt; bemærker endvidere, at planlægningen af offentlige indkøb ikke var omfattet af revisionen;

                  13.

                  glæder sig over IAS’s konklusioner om, at det eksisterende interne styringssystem giver tilstrækkelige garantier for, at de forretningsmål, der opstilles under planlægnings- og budgetprocedurerne, kan nås;

                  14.

                  bemærker, at følgende områder ifølge IAS er forbundet med særligt høje risici:

                              —

                              driftskontinuitetsstyring

                              —

                              håndtering af krav til applikationer, rammerne for projektforvaltning og interessehavernes forpligtelser

                              —

                              personalets kompetencer

                              —

                              afhængighed af enkeltpersoner og videnoverførsel;

                        opfordrer enheden til at gennemføre alle de anbefalinger, som IAS har fremsat, med henblik på at forbedre disse områder og til at underrette dechargemyndigheden om de skridt, der tages;

                  15.

                  henviser i forbindelse med de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (8) om præstation, økonomisk forvaltning og kontrol med agenturer.

         (1)  EUT C 388 af 15.12.2012, s. 187.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EUT L 121 af 15.5.2009, s. 37.

         (5)  EFT L 357 af 31.12.2002, s. 72.

         (6)  EUT L 286 af 17.10.2012, s. 276.

         (7)  Europols pensionskasse har til formål at finansiere og udbetale pension til personale, der blev ansat i Europol, før Europol blev et EU-agentur den 1. januar 2010.

         (8)  Vedtagne tekster, P7_TA(2013)0134 (Se side 374 i denne EUT).